नेकपा एसको विधान : व्यक्तिवादी चरित्र विस्थापित गर्ने संशोधन प्रस्ताव
नेकपा एकीकृत समाजवादीका नेता तथा कार्यकर्ताले व्यक्तिवादी चरित्रलाई विस्थापित गर्ने प्रस्ताव गरेको छ । नेकपा एसले विधान संशोधन प्रस्तावमा व्यक्तिवादी व्यबहारलाई सामूहिकतामा रुपान्तरण गर्नुपर्ने उल्लेख छ । पछिल्लो समय कम्युनिस्ट पार्टीमा व्यक्तिवादी चरित्र हावी भइहरेका बेला नेकपा एसले ‘कम्युनिस्ट आचारण र नैतिकता’ धारा विधानमा थप गरेको हो ।
काठमाडौँ — नेकपा एकीकृत समाजवादीका नेता तथा कार्यकर्ताले व्यक्तिवादी चरित्रलाई विस्थापित गर्ने प्रस्ताव गरेको छ । नेकपा एसले विधान संशोधन प्रस्तावमा व्यक्तिवादी व्यबहारलाई सामूहिकतामा रुपान्तरण गर्नुपर्ने उल्लेख छ । पछिल्लो समय कम्युनिस्ट पार्टीमा व्यक्तिवादी चरित्र हावी भइहरेका बेला नेकपा एसले ‘कम्युनिस्ट आचारण र नैतिकता’ धारा विधानमा थप गरेको हो ।‘कम्युनिष्ट नैतिकता मूल पक्ष हो व्यक्तिवादको विस्थापन र सामुहिकतावादको स्थापना । हामीले यस मर्मलाई आत्मसात गर्नुपर्दछ’ विधान मस्यौदमा भनिएको छ, ‘हाम्रो पार्टीका नेता तथा कार्यकताहरुमा निजी स्वार्थको परित्याग गरी सामूहिक हित एवम् राष्ट्र , राष्ट्रियता, देश, जनता र श्रमजीवी वर्गको सेवामा समर्पि त भएर लाग्ने उच्च क्रान्तिकारी नैतिकता हुनुपर्दछ ।’यो मस्यौदालाइै सुझावका लागि प्रदेश, जिल्ला र स्थानीय कमिटीमा पठाइएको छ । समाजवादीले नेता तथा कार्यकर्ताको आर्थिक र नैतिक आचारण शुद्धीकरणमा पनि जोड दिएको छ ।‘हाम्रो पार्टीका नेता तथा कार्यकर्ताको आर्थिक र नैतिक आचरण शुद्ध हुनुपर्दछ । खानपान, रहनसहन, बसउठ आदि सरल र सामान्य हनुपर्दछ’ विधानमा थप गरिएको छ, ‘हाम्रो आचार–व्यवहार र जीवनशैली सादा र सरल हुनु पर्दछ । हामी सादा जीवन उच्च विचारको हुनुपर्दछ ।’कम्युनिस्ट नेता तथा कार्यकर्ताहरु श्रमबाट टाढा हुन थालेको भन्दै नयाँ बुँदा थपेको छ । ‘हामी कम्युनिष्टहरु अर्काको श्रम शोषण नगर्ने, श्रमप्रति सम्मानको दृष्टिकोण रार्ख्ने, आफै पनि श्रम गर्ने, शुद्ध एवम् पारदर्शी आर्थिक व्यवहार गर्ने र महिलाप्रति एकनिष्टताको साथै समानताको व्यवहार गर्ने हुनुपर्दछ’ समाजवादीको विधानमा भनिएको छ, ‘यो नै कम्युनिष्ट नैतिकता हो ।’नेकपा एसले विधानको प्रस्तावनामा वैद्दानिक समाजवादलाई रणनीतिक र पूँजीवादी शोषण दमण र उत्पीडिनको अत्त्य गर्दै साम्राज्यवादी हस्तक्षेप गर्दै अघि बढ्ने तात्कालीन मुख्य कार्यभार तय गरेकोछ ।‘यस पार्टीको रणनीतिक लक्ष्य वैज्ञानिक समाजवाद हो । क्रान्तिका उपलब्धीहरूको रक्षा गर्दै शान्तिपूर्ण संघर्ष र लोकतान्त्रिक विधिबाट मुलुकको आर्थिक सामाजिक रूपान्तरणसहित राष्ट्रिय पूँजीको विकास गरेर सामाजिक न्याय र लोकतान्त्रिक मूल्य ममान्यतासहितको समाजवादका आधार निर्माण गर्नु यस पार्टीको तात्कालिक लक्ष्य हो’ विधान प्रस्तावमा उल्लेख छ, ‘दलाल नोकरशाही पूंजीवादी शोषण दमन र उत्पीडन तथा साम्राज्यवादी हस्तक्षेपका विरुद्ध संघर्ष गर्दै स्वाधिन राष्ट्रिय अर्थतन्त्रको जगमा अडिएको समृद्ध नेपाल निर्माणको अभियान सञ्चालन गर्नु र सामन्तवादको अवशेषका रूपमा रहेका कुरीति, अन्धविश्वास र रुढीवादको समूल अन्त्यका निम्ति सामाजिक–सांस्कृतिक रूपान्तरण अभियान सञ्चालन गर्नु यस पार्टीका तात्कालिक मुख्य कार्यभार हुन् ।’नेकपा एसले ‘संविधानको सर्वोच्चता, विधिको शासन, मानवधिकार एवम् मौलिक हकको प्रत्याभूति, शक्ति पृथकीकरणको सिद्धान्त, बहुलवादी खुला समाज, बहुदलीय प्रतिस्पर्धा, आवधिक निर्वाचन, जननिर्वाचित प्रतिनिधिहरूद्वारा सरकार सञ्चालन, प्रतिपक्षको संवैधानिक व्यवस्था र स्वतन्त्र न्यायपालिकालगायत आधुनिक लोकतन्त्रका विश्वव्यापी मूल्य–मान्यतामा प्रतिबद्धता जनाएको छ । ‘जनताको बहुदलीय जनवादका मूल्य मान्यताहरूको रक्षा गर्दै समाजवादको दिशामा अगाडि बढ्न चाहन्छ’ प्रस्तावमा भनिएको छ । एमालेका पूर्व महासचिब मदनकुमार भण्डारीले अघि सारेको बहुदलीइ जनवादको आधारमा समाजवादको बाटोमा अघि बढ्ने लक्ष्य राखेको छ । ‘यो पार्टी जन आधारित कार्यकर्ता पार्टी हो। यो पार्टी सबै खाले प्रतिकृयावाद, अवसरवाद र संकीर्णताका बिरुद्ध तथा सामाजिक सद्भाव एवम् राष्ट्रिय एकताको पक्षमा रहेको छ’ विधानमा भनिएको छ, ‘आम जनसमुदायसाग घनिष्ट सम्बन्ध राख्दै सबै प्रकारका शोषण, उत्पीडन, अन्याय, असमानता र विभेदको समाप्तिका लागि सङ्गर्ष गर्नु र निस्वार्थ रूपमा देश, जनता र क्रान्तिको सेवामा समर्पित हुनु यस पार्टीका सदस्यहरूको कर्तब्य हुनेछ ।’